Tajlorbirdoj

Tajlorbirdoj estas malgrandaj birdoj apartenantaj al genro Orthotomus (kaj pro tio nomataj ankaŭ Ortotomoj) ofte lokataj en la familio de Silviedoj. Ĵusaj pristudoj tamen sugestas, ke plej verŝajne ili apartenas al la familio de Cistikoledoj kaj ili estas traktataj tiele ĉe Del Hoyo et al. (2006). Unu specio, la Monta tajlorbirdo (kaj ankaŭ ties frata specio la Ruĝkapa tajlorbirdo), estas fakte pli proksimaj al genro de Cettia.

Ili loĝas en la tropikoj de la Malnova Mondo, ĉefe en Azio.

Tiuj cistikoledoj estas kutime brilkoloraj, kun verdaj aŭ grizaj supraj partoj kaj helflavaj aŭ helgrizaj subaj partoj. Ili ofte havas brunan koloron ĉekape.

Tajlorbirdoj havas mallongajn rondoformajn flugilojn, mallongajn vostojn, fortajn krurojn kaj longajn kurbecajn bekojn. La vosto estas tipe levata rekte, kiel ĉe trogloditoj. Ili troviĝas kutime en malferma arbaro, arbustaro kaj ĝardenoj.

Tajlorbirdoj ricevas sian nomon por la konstrusistemo de siaj nestoj. Ili “kudras” la bordojn de folio per plantofibro aŭ aranereto por fari lulilon kie ili konstruas la veran neston el herbo.

 Specilisto 
 Komuna tajlorbirdo, Orthotomus sutorius
 Nigragorĝa tajlorbirdo, Orthotomus atrogularis
 Kamboĝa tajlorbirdo, Orthotomus chaktomuk
 Brunkapa tajlorbirdo, Orthotomus castaneiceps
 Ruĝecfrunta tajlorbirdo, Orthotomus frontalis
 Grizdorsa tajlorbirdo, Orthotomus derbianus
 Ruĝecvosta tajlorbirdo, Orthotomus sericeus
 Ruĝeckapa tajlorbirdo, Orthotomus ruficeps
 Olivdorsa tajlorbirdo, Orthotomus sepium
 Flavbrusta tajlorbirdo, Orthotomus samarensis
 Nigrakapa tajlorbirdo, Orthotomus nigriceps
 Blankorela tajlorbirdo, Orthotomus cinereiceps
 Monta tajlorbirdo, Orthotomus cucullatus
 Ruĝkapa tajlorbirdo, Orthotomus heterolaemus

Estas du specioj kiuj ŝajne estas iom malproksime rilataj al Orthotomus kaj probable estu konsiderataj kiel separata genro Artisornis.:
 Afrika tajlorbirdo, Artisornis metopias
 Longbeka tajlorbirdo, Artisornis moreaui

Krome du aliaj specioj ŝajne estu movataj el Ĉetiedoj nome:
 Monta tajlorbirdo, Orthotomus/Phyllergates cucullatus
 Ruĝkapa tajlorbirdo, Orthotomus/Phyllergates heterolaemus

 Literaturo 
 Warblers of Europe, Asia and North Africa de Baker, ISBN 0-7136-3971-7
 The New Student's Reference Work/Tailor-Bird
 Ryan, Peter (2006). Family Cisticolidae (Cisticolas and allies). Pp. 378–492 in del Hoyo J., Elliott A. & Christie D.A. (2006) Handbook of the Birds of the World. Volume 11. Old World Flycatchers to Old World Warblers Lynx Edicions, Barcelona ISBN 978-84-96553-06-4

 Referencoj 

Kategorio:Paseroformaj
Kategorio:Cistikoledoj
Kategorio:Birdoj de Azio